U19 noormehedU16 poisidU13 poisidU12 poisidU11 poisidU10 poisidU9 poisidArhiiv 2012–2022
#000000
Klubi tegevjuht Jaanus Vislapuu võtab aastalõpuusutluses kokku meie esindusmeeskonna tänavuse hooaja ja räägib, mis suunas on klubil plaanis edasi liikuda.
#000003
Meeskond näitas tänavu esiliiga B-tasandil paremat mängu kui mullu, aga kukkus ikkagi II liigasse. Miks nii läks?
#000004
Sel aastal olime tõesti paremad kui eelmisel aastal. Toimus edasiminek palli valdamisel ja võimaluste tekitamisel, kuid väga tihti jäi i-le täpp panemata. Kõige rohkem mõjutab seda viimast söötu või puudet mängijate individuaalne kvaliteet. Kindlasti tuleks teha rohkem ja parema kvaliteediga treeninguid ning mängijad ise peaksid ka individuaaltrennidele mõtlema. Kahjuks on meie ressursid väga piiratud.
#000005
Oli hea meel näha, et mitu meie noort said hooaja jooksul järjest rohkem mängu sisse ja lõpuks kandsid mõnedki neist põhiraskust. Suutsime peamiselt Võru oma mängijatega jõuda sinna lähedale, kus olime kaks aastat tagasi oma esimesel esiliiga B hooajal, kuid siis oli platsil enamasti alati viis-kuus kogenud Tartu mängijat. Sel aastal oli neist põhimees veel vaid Aleksandr Pruttšenko. Noortest Tartu Heliose kasvandikest aitasid meid tänavu tugevalt Artur Karjagin ja Karlis Karro.
#000006
Mängulises plaanis ja kogutud punktide arvestuses võib hooajaga rahule jääda, aga II liigasse kukkumine on mõistagi väga suur pettumus. Me ei mänginud üleminekumängudel halvasti, aga ei suutnud oma häid võimalusi, mida kahe mängu peale oli omajagu, kuidagi realiseerida. Tubli ja võitluslik hooaeg sai niimoodi nukra lõpu.
#000007
Meiesugusel väikeklubil on otsustavatel hetkedel raske Nõmme Kalju või Tallinna Kalevi U21 võistkondadega mängida, sest nemad saavad meistriliigast lisajõudu võtta. Lisaks saavad nende U21 mängijad aeg-ajalt koos meistriliiga meestega treenida. Meil pole sellise tasemega mängijaid kuskilt võtta. Selles mõttes saime nende satsidega niigi küllaltki hästi mängitud.
#000008
Kindlasti jättis oma jälje hooajale see, et paljud meie mängijad on ise treenerid ja olid hõivatud oma põhitöö ehk noorte treenimisega. Ka väravavaht Artur Karjagini vigastus tuli väga halval ajal. Usun, et kui ta olnuks kogu hooaja terve, siis selle ühe punkti, mis meil lõpuks seitsmendast kohast puudu jäi, oleks me kuskilt ikkagi kätte saanud ja üleminekumängudest pääsenud.
#000009
Kõik plaanid, mis olid seotud duubli kasutamisega, läksid suures osas vett vedama. Nemad oleksid olnud need, kes töönädala sees, kui põhimehed tööl, oleks saanud meie esindust aidata. Nüüd polnud aga II liigas suvevaheaega ja ajal, kui meil oli meestega raske, oli ka duublil palju mänge. Mõnes mängus saime küll mõnda duubli mängijat kasutada, kuid kokkuvõttes kukutas koroona meil selle plaani läbi.
#000012
Lisaks olime üks kahest esiliiiga B võistkonnast, kes otseselt pidi lõivu maksma karantiinis istumisega. Kaks nädalat ei saanud mehed trenni teha ega mängida ning kui tulime pausilt tagasi, saime kohe oma hooaja suurima kaotuse meistriliiga meestega täiendatud Paidelt. Olime just karantiinist vabanenud ja polnud ühtegi trenni teha saanud, kui juba tuli mängida. See oli karm. Lisaks ei olnud meil Rakveres Tarvale kaotatud mängus võimalik viiruse tõttu näiteks Andre Väina kasutada.
#000013
Kas meeskonnas on oodata muudatusi?
#000015
Ilmselt lahkuvad mõned vanemad Tartu mängijad. Seis on praegu lahtine ka väravavahiga, sellega hakkame kohe uue aasta alguses tegelema. Ootame mõne oma noorema mängumehe lisandumist. Kui tarvis, leiame paar hea kvaliteediga mängumeest mujalt.
#000016
Millised on meeskonna eesmärgid järgmiseks aastaks?
#000018
Klubi tegevjuhti Jaanus Vislapuud rõõmustab, et esindusmeeskonna algkoosseisu mahub ühe rohkem klubi oma noori kasvandikke.
#000020
Andre Väin (17) tegi rünnakul hooaja teises pooles väga häid etteasteid. Lisaks hoidis ka kahes tähtsas mängus väravas olles taga nulli. Me ei saa kunagi teada, kuidas lõppenuks üleminekumäng FC Tallinnaga, kui ta saanuks edurivis mängida. Kahjuks ei saanud Karjagin selles mängus osaleda ja Väin pidi seisma väravas, aga tegi sealgi oma ära ja hoidis taga nulli. Meeskonnamängija, kes aitab seal, kus vaja.
#000023
Marten Luik (16) sai poole hooaja pealt pakkumise minna Florasse ja asus õppima Arte gümnaasiumis. Ta on suure potentsiaaliga noor mängumees, kes võib jõuda ka välisklubidesse, kui vaimselt tugevamaks kasvab ja individuaaltrennidele rohkem rõhku paneb. Kõik muud eeldused tal on väga korralikud.
#000024
Richard Lepp (17) jõudis pärast pikka vigastuspausi lõpuks vormi, mille puhul treenerina lihtsalt vaatad ja mõtled, kus ta võiks olla ilma selle vigastuseta. Suutis välja võidelda koha põhikoosseisus, tegi trennides megaliigutusi ja siis see uus vigastus viimases mängus Keilaga... Kui maailmas on ebaõiglust, siis selles mängus oli see kohal ja valitses platsil toimuva üle. Lisaks raskele vigastusele saamata jäänud penalti samas olukorras või saamata jäänud vabalöök vastase sihiliku tagasimängimise pärast väravavahile – paar lihtsat näidet, kuidas juhtusid asjad, mis ei peaks mitte kunagi juhtuma. See vigastus oli meile selle hooaja kõige negatiivsem asi üldse, liigast väljakukkumine pole selle kõrval midagi. Soovime Richardile jõudu ja jaksu veel kord tõestada, et tal on mängumehe süda, ja loodame, et ta tuleb veel tugevamana tagasi.
#000025
Kuidas on Võru jalgpallikeskust kavas edasi arendada?
#000030
Kõige suurem plaan on muidugi täismõõtmetes jalgpallihalli rajamine. See oleks viimane ja suurim samm Võrumaa jalgpalli infrastruktuuri arendamisel. Kui teisaldatav kuppelhall väljaku peale tuleb, võime hakata rääkima uuest treeningukvaliteedist sügistalvisel ajal. Jalgpallurid peavad praegu treenima vihma, lörtsi ja tuule käes, aga näen, et varsti olukord paraneb ja saame teiste pallialadega võrdsemasse seisu. Jalgpallihall on Võrumaa jalgpallurite ning ka minu suur eesmärk ja unistus.
#000032
Jätkame klubi organisatoorse ja sportliku poole arendamist. Selle aasta alguses võtsime tööle noortetöö juhi ja areng on juba selgelt näha. Kui esimene aasta läks koroonaga võitlemisele ja uue süsteemiga harjumisele, siis tuleval aastal loodame sisulises töös veelgi juurde panna.
#000034
Tahame täiendada ja parandada metoodikat ja õppekavasid ning teha sammu edasi mängijate arendamises. Esindusmeeskond sai uue peatreeneri, ise võtan lisaks tegevjuhi tööle ja noorte treenimisele spordidirektori kohustused. Meil on uuest aastast klubis seitse vähemalt UEFA B-kategooria litsentsiga treenerit. Seda on Võru-suuruse linna jaoks päris palju. Uuel aastal soovime ühe treeneri veel UEFA B-kategooria kursustele saata. See tähendab, et ka noortetöö tase tõuseb iga aastaga.
#000035
Tahame olle meie väikeses Eestis nagu oma Island, kus on korralik taristu ja kõrgelt kvalifitseeritud treenerid. Soovime, et noored näeks jalgpalluri ametit kui elukutset, mida tasub omandada, sest see avab elus paljud uksed, ja isegi kui kõigist ei saa jalgpallurit, siis jalgpallis on veel tuhandeid võimalusi erinevaid asju teha. Nagu ma ka kunagi varem olen öelnud: jalgpall on nagu maagia, nagu võlumaa, kus kõik on võimalik, kui vaid usud, soovid ja tahad.
#000036
Ma usun, et ka Võrumaalt jõuab jalgpalliga väga kaugele ja kõrgele, kui vaid ise mees olla ja tahta, südames uskuda ja kõvasti tööd teha.
#000037
Võru FC Heliose treeningutega liitumiseks palume täita liikmetaotlus ja allkirjastada liitumisleping.
Tähelepanu! Ankeedis palume isikliku informatsiooni alla lahtrisse ‘Teised kommentaarid’ kindlasti kirja panna ka sissekirjutuse aadress.
#000039
Võru FC Heliose treeningutega liitumiseks palume täita liikmetaotlus ja allkirjastada liitumisleping.
#000040
Tähelepanu! Ankeedis palume isikliku informatsiooni alla lahtrisse ‘Teised kommentaarid’ kindlasti kirja panna ka sissekirjutuse aadress.
#000041